Angat Buhay

An Angat Buhay Foundation, pig-inkorporar bilang Angat Pinas, Inc., iyo sarong non-profit, non-governmental organization na nakabase sa Filipinas. Naitogdas ini asin opisyal na piglunsar kan Hulyo 1, 2022, sarong aldaw pakatapos an termino kan kagtogdas kaini na si Leni Robredo bilang Bise Presidente kan Filipinas.

An pundasyon nagtutuyo na mapadagos an paglaban sa katiosan asin mga pagsimbag sa pandemya na programa na napunan durante sa pagtukaw ni Robredo bilang bise presidente, na napasairarom sa kaparehas na ngarang "Angat Buhay" (sarong tataramon sa Tagalog na may boot-sabihon na 'pagsangat sa buhay'; ). An pundasyon nakapokus sa apat na mayor na lado: salud, edukasyon, pagkakan na seguridad, asin pagsimbag sa kalamidad. Nailunsar ini kabali an duwang aldaw na street party asin art exhibit, an mga naguno iyo nagin parte kan pundo para sa mga programa kan pundasyon. Kan Hunyo 30, 2022, an pundasyon pigheras an pinakaenot na proyekto kaini na an magigin dormitoryo para sa mga nangangaipong paraadal kan Southern Luzon State University (SLSU) sa probinsya nin Quezon.

Kan Hulyo 2022, pigheras kan Ateneo de Manila na Unibersidad na sarong bagong espesye nin water scavenger beetle, na nadiskubre sa Ifugao ni Enrico Gerard Sanchez, an ipapangaran pakatapos sa pundasyon na igwang siyentipikong ngaran na Anacaena angatbuhay.

Toltolan